
Jautājumi:
1.Saskaņā ar Pasūtītāja veiktajiem grozījumiem Nolikumā, ir mainītas pieredzes prasības atbildīgajam būvdarbu vadītājam. Pasūtītājs no  Nolikuma p. 4.3.6 un  p. 6.3 D,  ir izslēdzis prasību par Atbildīgā būvdarbu vadītāja pieredzi atbilstoši Nolikuma p. 4.3.5 d) ,saskaņā ar kuru tika prasīta atbildīgā būvdarbu vadītāja pieredze objektā ar noteikta apjoma koku, krūmu un ziemciešu stādījumiem.
Vienlaicīgi,  Pasūtītājs ir papildinājis Atbildīgā būvdarbu vadītāja pieredzes prasības ar Nolikuma 6.3 E punktu, atbilstoši kuram, Atbildīgajam būvdarbu vadītājam tiek prasīta pieredze tiltiņa vai meniķa izbūves darbos vismaz 1 (vienā) objektā, lai tiktu piešķirti 3 punkti vai 2 (divos) objektos, lai tiktu piešķirti 6 punkti. 
Vēršam Jūsu uzmanību uz to, ka  tiltiņa un meniķa izbūve ir ļoti specifiski darbi, tāpēc pievienojot sākotnējam pieredzes  prasību sarakstam 6.3 E punktu ar tik specifiskiem darbiem, Pasūtītājs ir būtiski mainījis Atbildīgā būvdarbu vadītāja kvalifikācijas prasības. 
Meniķis ir Ierīce ūdens līmeņa regulēšanai ūdenstilpē — tā izbūve ir līdzīga slūžu izbūvei un meniķis arī pilda tādu pašu funkciju kā slūžas.
Lūdzu Pasūtītāju apliecināt, ka Atbildīgā būvdarbu vadītāja pieredze objektā, kurā tika izbūvētas slūžas tiks atzīta par atbilstošu Nolikuma prasībām.
Izvērtējot Iepirkuma  būvprojekta dokumentāciju, konstatējām, ka līguma ietvaros ir paredzēta gājēju koka tiltiņu ar koka margām izbūve. 
Tā kā PIL 41.panta 2.daļa paredz, ka pasūtītājs pieprasīto minimālo spēju līmeni konkrētā iepirkuma līguma izpildei nosaka samērīgi iepirkuma līguma priekšmetam, uzskatām, ka koka laipu ar margām izbūves pieredze ir  līdzvērtīga koka tiltiņa izbūvei.
Līdz ar to,  lūdzam Pasūtītāju apliecināt, ka Atbildīgā būvdarbu vadītāja pieredze objektā, kurā tika izbūvētas koka laipas ar margām, tiks atzīta par atbilstošu Nolikuma prasībām.
Ņemot vērā, ka specifiskā prasība noteikta kā saimnieciski izdevīgākā piedāvājuma vērtēšanas kritērijs, lūdzam apstiprināt, ka Pasūtītājs  meniķa un tiltiņa izbūves pieredzi vērtēs pēc būtības, ieskaitot pieredzi gan tiltu, gan dažādu hidrobūvju, kur veikti darbi, pieredzē.
Lūdzam apstiprināt, ka gadījumā, ja vienā objektā izbūvēti divi tiltiņi, vai meniķis un tiltiņš, tiek iegūti 6 punkti, jo vērtē specifisko darbu skaitu, nevis objektu skaitu?



Komisijas atbildes:

1) Meniķis ir uzskatāms par līdzvērtīgu slūžām un par slūžu izbūvi punkti tiks piešķirti. 
Līdz ar to, apliecinām, ka atbildīgā būvdarbu vadītāja pieredze objektā, kurā tika izbūvētas slūžas, tiks atzīta par atbilstošu Nolikuma prasībām.
2) Koka laipas ar margām nav pielīdzināmas Nolikumā prasītai gājēju koka tiltiņa ar koka margām izbūvei, tāpēc par koka laipām punkti netiks piešķirti.
Attiecīgi atbildīgā būvdarbu vadītāja pieredze objektā, kurā tika izbūvētas koka laipas ar margām, netiks atzīta par atbilstošu Nolikuma prasībām.
3) Nolikums paredz, ka tiek vērtēts objektu skaits, nevis atsevišķas būves objektos, tātad par katru objektu tiks piešķirti 3 punkti, neatkarīgi no tā, vai tajā ir izbūvēts, piemēram, 1 vai 3 tiltiņi/ meniķi.

